b'\n_START_ARTICLE_\nKukljica\n_START_SECTION_\nGeografija\n_START_PARAGRAPH_\nKukljica le\xc5\xbei na jugovzhodni strani otoka Ugljena. Naselje se razprostira okoli istoimenskaga zaliva. Kukljica je najbolj razvit turisti\xc4\x8dni kraj na otoku. Okoli naselja je obala raz\xc4\x8dlenjena s \xc5\xa1tevinimi zaliv\xc4\x8dki: Otri\xc4\x87, Kostanj, Gnoji\xc5\xa1\xc4\x87a, Kukljica, \xc5\xbddrela\xc5\xa1\xc4\x87ica, Kun\xc4\x8dabok, Vela in Mala Sabu\xc5\xa1a, Jelenica, Ba\xc4\x8dina, Ma\xc5\xbeevica in Mala Lamjana. V zaliv\xc4\x8dkih so imenitnime pla\xc5\xbee ob gostih borovih gozdi\xc4\x8dkih. V borovem gozdu v na rtu Zaglav, ki le\xc5\xbei med zalivoma Gnoji\xc5\xa1\xc4\x87e in Kukljica stoji turisti\xc4\x8dno naselje \xc2\xbbZelena punta\xc2\xab\xc2\xa0s \xc5\xa1portnimi in rekreacijskimi napravami._NEWLINE_Kukljica se pona\xc5\xa1a z dobro zavarovanim pristanom, ki ga varujeta dva valobrana, v katerem je manj\xc5\xa1a marina s priklju\xc4\x8dki za elektriko, vodo, velika trgovina, splavna dr\xc4\x8da in manj\xc5\xa1a ladjedelnica._NEWLINE_Na obeh koncih valobrana, ki zapirata vhod v pristani\xc5\xa1\xc4\x8de, sta postavljena svetilnika. Prvi oddaja svetlobni signal: Z Bl 3s, drugi pa R Bl 3s. Oba svetilnika imata nazivni domet 4 milje.\n_START_SECTION_\nZgodovina\n_START_PARAGRAPH_\nPrvi znani pisni vir omenja dana\xc5\xa1nje naselje \xc5\xbee davnega leta 1106, ko je bilo v listini \xc2\xbbCodex diplomaticus\xc2\xab\xc2\xa0omenjeno darovanje oljk samostanu sv. Ker\xc5\xa1evana v Zadru._NEWLINE_Cerkev sv.Pavla je bila postavljena leta 1666. Na pro\xc4\x8delju fasade je vidnih ve\xc4\x8d starih zapisov v glagolici. Nedale\xc4\x8d stran od naselja, v zalivu Kostanj se nahajajo ru\xc5\xa1evine gotske cerkve iz 15. stoletja._NEWLINE_Cerkev sv. Gospe Snje\xc5\xbene iz 17. stoletja , ki stoji v zalivu Zdrela\xc5\xa1\xc4\x87ica je kot kulturni spomenik vpisana v register kulturne dedi\xc5\xa1\xc4\x8dine.\n_START_SECTION_\nZanimivost\n_START_PARAGRAPH_\nNeprekinjeno od leta 1514 dalje se v Kukljuci 5. avgusta odvija procesija_NEWLINE_za praznik \xc2\xbbBlagdan Sv. Gospe Snje\xc5\xbene\xc2\xab. Kipec Marije Sne\xc5\xbene z veliko procesijo odnesejo na ladjo. Nato se procesija z udele\xc5\xbebo ve\xc4\x8d sto razli\xc4\x8dnih plovil nadaljuje s plovbo po morju.'